pythainlp/thai-wiki-dataset-v3 huggingface dataset:
ญิฮาดี จอห์น

มุฮัมมัด เอ็มวาซี (ชื่อเกิด มุฮัมมัด จัสซิม อับดุลคาริม โอลายัน อัซซอฟิรี; محمد جاسم عبد الكريم عليان الظفيري; 17 สิงหาคม ค.ศ. 1988 – 12 พฤศจิกายน ค.ศ. 2015) เป็นชาวอังกฤษอาหรับ ที่เชื่อว่าเป็นบุคคลที่ปรากฎในหลายวิดีโอที่ทำขึ้นโดยกลุ่มอิสลามหัวรุนแรงไอเอส ด้วยการอวดการตัดศีรษะของเชลยจำนวนหนึ่งในปี ค.ศ. 2014 และ 2015 กลุ่มตัวประกันเรียกชื่อเขาว่า "จอห์น" เนื่องจากเขาเป็นส่วนหนึ่งของกลุ่มก่อการร้ายสี่คนที่มีสำเนียงอังกฤษ ซึ่งพวกเขาถูกเรียกในนาม "เดอะบีเทิล" และภายหลังทางหนังสือพิมพ์ได้เรียกเขาในชื่อ "ญิฮาดี จอห์น"
ในวันที่ 12 พฤศจิกายน ค.ศ. 2015 เจ้าหน้าที่สหรัฐรายงานว่าเอ็มวาซีถูกโจมตีด้วยโดรนโจมตีในอัรร็อกเกาะฮ์ ประเทศซีเรีย การตายของเขาได้รับการยืนยันโดยกลุ่มไอเอสในเดือนมกราคม ค.ศ. 2016
== ชีวิตช่วงต้น ==
เอ็มวาซีมีชื่อแรกเกิดคือมุฮัมมัด จัสซิม อับดุลคาริม โอลายัน อัซซอฟิรี เขาเกิดเมื่อวันที่ 17 สิงหาคม ค.ศ. 1988 ที่ประเทศคูเวต ในฐานะลูกคนโตของพี่น้องรวมห้าคน โดยเป็นบุตรของจัสเซ็ม และกาเนยะฮ์ เอ็มวาซี ครอบครัวของเขามาจากประเทศอิรักโดยไม่มีสัญชาติ ซึ่งอาศัยอยู่ในเมืองอัลยะฮ์รออ์ ก่อนที่จะย้ายไปสหราชอาณาจักรในปี ค.ศ. 1994 เมื่อเขาอายุหกขวบ พวกเขาตั้งรกรากอยู่ในลอนดอนฝั่งตะวันตก โดยย้ายทรัพย์สมบัติมาอยู่ในไมดาเวล ต่อมาได้อยู่ในเซนต์จอห์นสวูดและควีนส์พาร์กในที่สุด เอ็มวาซีเข้าเรียนที่โรงเรียนประถมแห่งประเทศอังกฤษเซนต์แมรีแม็กดาลีนเชิร์ช และต่อมาที่โรงเรียนควินติน คีนาสตัน
ในปี ค.ศ. 2006 เขาเข้าเรียนที่มหาวิทยาลัยเวสต์มินสเตอร์ สาขาระบบสารสนเทศและการจัดการธุรกิจ โดยได้รับวิทยาศาสตรบัณฑิตเกียรตินิยมอันดับสองระดับล่างเมื่อสำเร็จการศึกษาในสามปีต่อมา ขณะอายุ 21 ปี เขาทำงานเป็นพนักงานขายของบริษัทไอทีในประเทศคูเวต และได้รับการพิจารณาจากเจ้านายว่าเป็นพนักงานที่ดีที่สุดของบริษัทเท่าที่เคยมีมา
== นามสมญา ==
เอ็มวาซีได้รับฉายา "จอห์น" โดยกลุ่มตัวประกันของเขา ตัวประกันกล่าวว่าเขาได้เตรียมตัวประกันชาวตะวันตกไว้ในขณะที่จัดการสื่อสารกับครอบครัวของพวกเขา และเป็นกลุ่มก่อการร้ายที่ได้รับการเรียกในนาม 'เดอะบีเทิล' เพราะสมาชิกทุกคนในกลุ่มมีสำเนียงอังกฤษ ฉายาของเขาอิงมาจากจอห์น เลนนอน แห่งวงเดอะบีเทิลส์ โดยสมาชิกกลุ่มอีกสามคนที่เหลือได้รับการตั้งชื่อตามสมาชิกวงเดอะบีเทิลส์เช่นกัน
นามสมญา "ญิฮาดี จอห์น", "จอห์นผู้คุม" และ "จอห์นเดอะบีเทิล" ได้รับการตั้งขึ้นโดยนักข่าว ชื่อ "ญิฮาดี จอห์น" ถูกนำมาใช้เมื่อวันที่ 20 สิงหาคม ค.ศ. 2014 ในนิตยสารอนุรักษ์นิยมของอังกฤษอย่างเดอะสเปกเตเตอร์ ในหัวข้อ "ญิฮาดี จอห์น - การส่งออกของอังกฤษโดยแท้" โดยดักลาส เมอร์เรย์ ซึ่งเป็นนักวิจารณ์ศาสนาอิสลามอยู่เป็นประจำ ส่วนเดอะเดลีเมล์ ใช้ชื่อ "ญิฮาดี จอห์น" ครั้งแรกในวันที่ 21 สิงหาคม ไม่นานหลังจากประสมโรงโดยบีบีซีและแหล่งข้อมูลอื่น ๆ
== อ้างอิง ==
เสียชีวิตจากโดรนสหรัฐโจมตีในประเทศซีเรีย
สมาชิกรัฐอิสลามอิรักและลิแวนต์
สมาชิกไอเอสไอแอลที่ถูกลอบสังหาร
คอมปานีออฟฮีโรส์ 2

คอมปานีออฟฮีโรส์ 2 (Company of Heroes 2) เป็นวิดีโอเกมแนววางแผนการรบเรียลไทม์ พัฒนาโดย Relic Entertainment และจัดจำหน่ายโดยเซก้า สำหรับไมโครซอฟท์ วินโดวส์, แมคโอเอส และ ลินุกซ์ ตัวเกมเป็นภาคต่อของเกม คอมปานีออฟฮีโรส์ ในปี 2006 เช่นเดียวกับ คอมปานีออฟฮีโรส์ ภาคก่อนหน้า ตัวเกมถูกเซ็ตฉากในช่วงสงครามโลกครั้งที่สอง โดยไปมุ่งเน้นที่แนวรบด้านตะวันออก ซึ่งให้ผู้เล่นไปควบคุมกองทัพแดงแห่งสหภาพโซเวียตในช่วงต่าง ๆ ของแนวรบด้านตะวันออก ตั้งแต่ปฏิบัติการบาร์บารอสซา จนถึง ยุทธการที่เบอร์ลิน คอมปานีออฟฮีโรส์ 2 ทำงานบนเอนจินเกม Essence 3.0 ที่เป็นกรรมสิทธิ์ของ Relic Entertainment
ในเดือนมกราคม 2013 เซก้าได้เข้าซื้อ Relic Entertainment และได้สิทธิ์การถือครองและจัดจำหน่าย คอมปานีออฟฮีโรส์ จากทีเอชคิว ตัวเกมวางจำหน่ายในวันที่ 25 มิถุนายน 2013 ในอเมริกาเหนือและยุโรป
== การตอบรับและการวิจารณ์ในประเทศรัสเซีย ==
ในประเทศรัสเซียและรัฐหลังโซเวียต ผู้ใช้จำนวนมากและนักวิจารณ์พบว่า คอมปานีออฟฮีโรส์ 2 มีการพรรณนาผู้บังคับการในกองทัพแดงว่าโหดร้าย, ใช้ทหารของตนเองอย่างเลือดเย็น และกลยุทธ์การทำสงครามที่โหดร้ายเกินจริง โดยหลังจากวิดีโอที่สร้างโดยบล็อกเกอร์ชาวรัสเซีย BadComedian (ชื่อจริง - เยฟเกนี บาเจียนอฟ) ผู้คนนับพันได้ลงนามผ่าน Change.org เรียกร้องให้สตีมปิดกั้นการเข้าถึงตัวเกมในกลุ่มประเทศเครือรัฐเอกราช คำร้องได้กล่าวว่าตัวเกมเป็นที "น่าขยะแขยง" ในปี 2013 ตัวเกมถูกห้ามจัดจำหน่ายในประเทศรัสเซีย
1C-Softclub ผู้จัดจำหน่ายเกมในประเทศรัสเซียหยุดการจัดจำหน่ายเกมเมื่อวันที่ 26 กรกฎาคม 2556 เนื่องจากข้อเสนอแนะเชิงลบที่แข็งขัน และจากข่าวดังกล่าวเซก้าซึ่งเป็นผู้จัดจำหน่ายตัวเกมได้ออกแถลงการณ์ว่า "เราให้ความสำคัญกับเรื่องนี้อย่างจริงจังและกำลังตรวจสอบข้อกังวลเหล่านี้อย่างละเอียดกับผู้ที่เกี่ยวข้องทั้งหมด"
== อ้างอิง ==
วิดีโอเกมที่ออกวางจำหน่ายในปี พ.ศ. 2538
คอมปานีออฟฮีโร
เกมสำหรับวินโดวส์
เกมสำหรับลินุกซ์
เกมสำหรับแมคโอเอส
วิดีโอเกมวางแผนเวลาจริง
วิดีโอเกมที่พัฒนาขึ้นในประเทศแคนาดา
วิดีโอเกมที่มีฉากในประเทศเบลเยียม
วิดีโอเกมที่มีฉากในประเทศฝรั่งเศส
วิดีโอเกมที่มีฉากในประเทศเยอรมนี
วิดีโอเกมที่มีฉากในประเทศโปแลนด์
วิดีโอเกมที่มีฉากในประเทศรัสเซีย
วิดีโอเกมที่มีฉากในสหภาพโซเวียต
วิดีโอเกมที่มีฉากในประเทศยูเครน
โยไควอทช์!

โยไควอทช์!  เป็นการ์ตูนอนิเมะ ที่มีพื้นฐานจากวิดีโอเกมโยไควอทช์ ที่ผลิตโดยเลเวลไฟฟ์
== ประวัติ ==
เป็นอนิเมะลำดับที่ 3 ของโยไควอทช์ และเป็นภาคต่อของ อนิเมะภาคแรก ที่อามาโนะ เคย์ตะ เป็นตัวเอกหลักของเรื่อง และตัวเนื้อหายังเป็นอนิเมะแก๊กตอนสั้นเหมือนเดิม
ทั้งนี้โยไควอทช์เอลเดอร์ และ โยไคอาร์ค จาก โยไควอทช์ ชาโดว์ไซด์ ก็ปรากฏเรื่องนี้ด้วยเช่นกัน
== ตัวละคร ==
เคย์ตะ (ケータ) / อามาโนะ เคย์ตะ (天野景太)
วิสเปอร์ (ウィスパー)
จิบะเนียน (ジバニャン)
โคมะซัง (コマさん), โคมะจิโร่ (コマじろう), โคมะมิ (コマみ)
อินาโฮะ (イナホ) / มิโซระ อินาโฮะ (未空イナホ)
USAเปียน (USAピョン, อุสะเปียน)
โรโบเนียน F กาตะ (ロボニャンF型)
ทอมเนียน (トムニャン)
เมลาเมไลออน (メラメライオン)
ฟุบุคิฮิเมะ (ふぶき姫)
จินเม็นเค็น (じんめん犬)
ฟุมิจัง (フミちゃん) / โคดามะ ฟุมิกะ (木霊文花)
คุมะ (クマ) / คุมะชิมะ โกะโรตะ (熊島五郎太)
คันจิ (カンチ) / อิมะดะ คันจิ (今田干治)
== เพลงประกอบ ==
=== เพลงโอเพนนิง ===
"Kera Kera Ho no Uta"  (ตอนที่ 1 - 36)
ร้องโดย ฮิโรกิ (紘毅)
=== เพลงเอนดิง ===
"Yo-Kai Taisou Dai-Ichi ～Tsutzuki～"  (ตอนที่ 1 - 36)
ร้องโดย คาเอเดะ (かえで☆)
== รายชื่อตอน ==
== ดูเพิ่ม ==
โยไควอทช์ (อนิเมะ)
โยไควอทช์♪
== อ้างอิง ==
== แหล่งข้อมูลอื่น ==
เว็บไซต์โยไควอทช์!อย่างเป็นทางการ 
โยไควอทช์
อนิเมะที่ออกฉายในปี พ.ศ. 2562
โอแอลเอ็ม (บริษัท)
อินสอน บัวเขียว

อินสอน บัวเขียว อดีตสมาชิกสภาผู้แทนราษฎรจังหวัดเชียงใหม่ ได้รับเลือกตั้งครั้งแรก ในการเลือกตั้ง พ.ศ. 2518 สังกัดพรรคสังคมนิยมแห่งประเทศไทย อดีตรองหัวหน้าพรรคสังคมประชาธิปไตย อดีตกรรมการบริษัท ปตท. จำกัด (มหาชน) และเป็นเพื่อนสนิทของ ดร.ทักษิณ ชินวัตร
== ประวัติ ==
อินสอน บัวเขียว จบการศึกษาระดับปริญญาตรี การศึกษาบัณฑิต (กศ.บ.) จากมหาวิทยาลัยบูรพา (วิทยาลัยวิชาการศึกษา บางแสน ในขณะนั้น) ปริญญาโท รัฐประศาสนศาสตร์ จากสถาบันบัณฑิตพัฒนบริหารศาสตร์ และ Doctorate of Public Administration, Century University, Albuquerque, New Mexico, USA
== การทำงาน ==
อินสอน บัวเขียว เป็นสมาชิกสภาผู้แทนราษฎร ที่ได้รับเลือกตั้งเป็น ส.ส. 15 คน จากผู้สมัครทั่วประเทศ 82 คน ของพรรคสังคมนิยมแห่งประเทศไทย ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
หลังจากนั้นเป็นผู้ประสานงาน สำนักงานข้าหลวงใหญ่ผู้ลี้ภัย องค์การสหประชาชาติ ในปี พ.ศ. 2519 ถึงปี พ.ศ. 2523 ต่อมาเป็นผู้บริหารกลุ่มบริษัทสุราทิพย์ และ บริษัท ไทยเบฟเวอเรจ จำกัด (มหาชน) เป็นที่ปรึกษาบริษัท ลาว – ชินวัตร เทเลคอมมินิเคชั่น จำกัด (ปี พ.ศ. 2533 - 2538)
ในปี พ.ศ. 2525 อินสอน บัวเขียว ร่วมฟื้นฟูพรรคสังคมประชาธิปไตย ร่วมกับ ชาญ แก้วชูใส และ ดร.สุธาชัย ยิ้มประเสริฐ แต่ก็ไม่ประสบความสำเร็จทางการเมือง ต่อมาในปี 2539 อินสอนได้ลงสมัครรับเลือกตั้ง ส.ส.จังหวัดเชียงใหม่ เขตเลือกตั้งที่ 2 สังกัดพรรคความหวังใหม่ ร่วมกับอำนวย ยศสุข และชูชัย เลิศพงศ์อดิศร แต่ได้รับเลือกตั้งนายอำนวยยศสุข เพียงคนเดียว
ในปี พ.ศ. 2552 เข้าร่วมกับมิตรสหาย เช่น สุธาชัย ยิ้มประเสริฐ, อุดม ขันแก้ว, ประชา อุดมธรรมานุภาพ, สรรเสริญ ศรีอุ่นเรือน และ ไม้หนึ่ง ก.กุนที เป็นต้น เพื่อรื้อฟื้นพรรคสังคมนิยม แต่ไม่ประสบความสำเร็จ
== ถึงแก่อนิจกรรม ==
อินสอน บัวเขียว ถึงแก่กรรมเมื่อวันที่ 24 ธันวาคม พ.ศ. 2561
== เครื่องราชอิสริยาภรณ์ ==
== อ้างอิง ==
บุคคลจากจังหวัดเชียงใหม่
นักการเมืองไทย
สมาชิกสภาผู้แทนราษฎรจังหวัดเชียงใหม่
พรรคสังคมนิยมแห่งประเทศไทย
พรรคสังคมประชาธิปไตย (พ.ศ. 2525)
พรรคพลังใหม่
พรรคความหวังใหม่
บุคคลจากคณะศึกษาศาสตร์ มหาวิทยาลัยบูรพา
บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
ผู้ได้รับเครื่องราชอิสริยาภรณ์ ต.ม.
บรันคีตซา มีฮายลอวิช

บรันคีตซา มีฮายลอวิช (Бранкица Михајловић; 13 เมษายน ค.ศ. 1991 –) เป็นนักวอลเลย์บอลหญิงชาวเซอร์เบีย เล่นในตำแหน่งตัวตีด้านนอกให้กับ เจที มาร์เวลลัส ในวี.ลีก ดิวิชัน 1 และทีมชาติเซอร์เบีย
== ประวัติ ==
บรันคีตซา มีฮายลอวิช เกิดที่เมืองเบิร์ชคอ สาธารณรัฐสังคมนิยมบอสเนียและเฮอร์เซโกวีนา สหพันธ์สาธารณรัฐสังคมนิยมยูโกสลาเวีย (ปัจจุบันคือสาธารณรัฐเซิร์ปสกา) เธอเริ่มเล่นวอลเลย์บอลตั้งแต่ปีใน ค.ศ. 2006 โดยเล่นให้กับสโมสรในเมืองเบิร์ชคอ และเธอยังได้รับเลือกเป็นตัวแทนของทีมชาติบอสเนียและเฮอร์เซโกวีนาในการแข่งขันระดับนานาชาติ
เธอได้รับสัญชาติเซอร์เบียตั้งแต่ปี ค.ศ. 2012 และได้ตัวแทนของทีมชาติเซอร์เบียในการแข่งขันวอลเลย์บอลเวิลด์กรังด์ปรีซ์ 2012 และกีฬาโอลิมปิกฤดูร้อน 2012 ที่ลอนดอน
ในปี ค.ศ. 2013 เธอได้เข้าแข่งขันวอลเลย์บอลเวิลด์กรังด์ปรีซ์ 2013 และเธอได้เป็นผู้มีส่วนสำคัญในการพาทีมชาติเซอร์เบียเข้ารับรางวัลเหรียญทองแดง และเธอยังได้รับรางวัลตัวตบหัวเสายอดเยี่ยม
== สังกัดสโมสร ==
เยดินสต์วอเบิร์ชคอ (2006–2009)
โวเลโรซือริช (2009–2011)
ซูว็อนฮุนไดเอ็นจิเนียริงแอนด์คอนสตรัคชันฮิลล์สเตท (2009–2011)
แอร์เซกาน (2012–2013)
รีอูจีฌาเนย์รูโวเลย์กลูบี (2013–2014)
โวเลโรซือริช (2014)
ฮิซามิตสึสปริงส์ (2014–2015)
เฟแนร์บาห์แชกรุนดิก (2015–2016)
เทียนจินบริดจสโตน (2016–2017)
เจที มาร์เวลลัส (2017–ปัจจุบัน)
== อ้างอิง ==
== แหล่งข้อมูลอื่น ==
FIVB Profile
นักวอลเลย์บอลหญิงชาวเซอร์เบีย
ผู้เล่นสโมสรวอลเลย์บอลเฟแนร์บาห์แช
นักวอลเลย์บอลในโอลิมปิกฤดูร้อน 2012
นักวอลเลย์บอลในโอลิมปิกฤดูร้อน 2016
ผู้เล่นสโมสรวอลเลย์บอลเจที มาร์เวลลัส
นักวอลเลย์บอลในโอลิมปิกฤดูร้อน 2020
แคว้นบราติสลาวา

แคว้นบราติสลาวา ( Bratislavský kraj, , Pressburger/Bratislavaer Landschaftsverband, Pozsonyi kerület) เป็นหนึ่งในเขตปกครองของสโลวาเกีย มีเมืองเอกคือบราติสลาวา แคว้นนี้ก่อตั้งขึ้นครั้งแรกในปี ค.ศ. 1923 และมีอาณาเขตดังปัจจุบันตั้งแต่ปี ค.ศ. 1996 เป็นแคว้นที่เล็กที่สุดและมีลักษณะเป็นชุมชนเมืองมากที่สุดในทั้งแปดแคว้นของสโลวาเกีย
== อ้างอิง ==
แคว้นของประเทศสโลวาเกีย
บราติสลาวา
ภูมิภาคกลาง (สิงคโปร์)

ภูมิภาคกลาง (Central Region) เป็นหนึ่งในห้าภูมิภาคและภูมิภาคหลักของสิงคโปร์ ล้อมรอบเซนทรัลแอเรีย ประกอบด้วยพื้นที่  และ 11 พื้นที่สำหรับผังเมืองในเซนทรัลแอเรียและอีก 11 นอกเซนทรัลแอเรีย
แม้ว่าพื้นที่ของภูมิภาคกลางจะเป็นพื้นที่เชิงพาณิชย์โดยเฉพาะอย่างยิ่งในดาวน์ทาวน์คอร์ แต่ก็มีที่อยู่อาศัย 335,400 หน่วยในประเภทต่าง ๆ ตั้งแต่แฟลต HDB ไปจนถึงบ้านพักส่วนตัวเช่นบังกะโล ซึ่งเป็นสัญลักษณ์แสดงฐานะเนื่องจากที่ดินมีราคาแพง นอกจากนี้ยังมีพื้นที่สีเขียว 1,000 เฮกตาร์รวมทั้งสวนสาธารณะ สวน และพื้นที่สันทนาการอื่น ๆ ที่เชื่อมต่อกันด้วยจุดเชื่อมต่อในสวนสาธรณะ 19 กม. ซึ่งสร้างขึ้นเพื่อให้บริเวณนี้เป็นที่ชื่นชอบทางสุนทรียศาสตร์
== อ้างอิง ==
ประเทศสิงคโปร์
แคว้นเตอร์นาวา

แคว้นเตอร์นาวา (Trnavský kraj, ; Nagyszombati kerület; Tyrnauer Landschaftsverband) เป็นหนึ่งในแปดเขตการปกครองของสโลวาเกีย มีเมืองเอกคือเตอร์นาวา ก่อตั้งขึ้นในปี 1996 ก่อนวันที่ก่อตั้งส่วนใหญ่ของแคว้นนี้เป็นส่วนหนึ่งของแคว้นบราติสลาวาซึ่งก่อตั้งขึ้นในการก่อตั้งของเชโกสโลวะเกียในปี 1923 ประกอบด้วย 251 เทศบาลซึ่ง 16 เทศบาลมีสถานะเมือง แคว้นเตอร์นาวาเป็นแคว้นที่มีประชากรหนาแน่นที่สุดเป็นอันดับสองในสโลวาเกียรองจากแคว้นบราติสลาวา
แคว้นของประเทศสโลวาเกีย
อเตอร์นาวา
แคว้นเตร็นชีน

แคว้นเตร็นชีน (Trenčiansky kraj, ; Trenčínský kraj) เป็นหนึ่งในแปดเขตการปกครองของสโลวาเกีย ประกอบด้วย 9 เขต (okresy) แคว้นนี้ก่อตั้งขึ้นในปี 1996: ก่อนหน้านี้เคยเป็นส่วนหนึ่งของแคว้นสโลวาเกียตะวันตก (Západoslovenský kraj) และส่วนหนึ่งในสโลวาเกียกลาง (Stredoslovenský kraj) สาขาหลักของเศรษฐกิจประจำแค้วนนี้คืออุตสาหกรรม
แคว้นของประเทศสโลวาเกีย
เตร็นชีน
แคว้นญิตรา

แคว้นญิตรา (Nitriansky kraj, ; Nyitrai kerület) เป็นหนึ่งในเขตปกครองของสโลวาเกีย ก่อตั้งขึ้นครั้งแรกในปี 1923 และจากปี 1996 มีชายแดนเหมือนในปัจจุบัน ประกอบด้วยเจ็ดอำเภอ และเทศบาล 354 แห่งซึ่ง 15 แห่งมีสถานะเป็นเมือง เศรษฐกิจของแคว้นนี้มุ่งเน้นไปที่เกษตรกรรมมากกว่าในแคว้นสโลวาเกียอื่น ๆ ญิตราเป็นเมืองที่ใหญ่ที่สุดและเป็นศูนย์กลางทางวัฒนธรรมและเศรษฐกิจของแคว้นนี้
แคว้นของประเทศสโลวาเกีย
ญิตรา
สมเด็จพระราชินีมิเลนาแห่งมอนเตเนโกร

สมเด็จพระราชินีมิเลนาแห่งมอนเตเนโกร (Milena Vukotić) (มีพระปรมาภิไธยเดิมว่า:มิเลนา วูโกติช) เสด็จพระราชสมภพเมื่อวันที่ 4 พฤษภาคม 2391 ณ มอนเตเนโกร เป็นธิดาของเปตรา วูโกติช
และเยเลนา วูโกติช พระราชบิดาของพระองค์ทรงเป็นเศรษฐีที่ดินรายใหญ่ของประเทศ และยังเป็นสหายคนสนิทของมิครอฟ เปรโตวิช-เนจอร์จ พระราชบิดาในพระเจ้านิกอลาที่ 1 แห่งมอนเตเนโกรซึ่งเป็นทหารในยุค 2393 ในปี 2396 ขณะพระองค์มีพระชนมายุได้ 6 พรรษา ก็ได้หมั้นกับดานิโลที่ 1 เจ้าชายแห่งมอนเตเนโกรซึ่งเป็นพระปิตุลาในพระราชสวามี และเมื่อพระราชมารดาของพระองค์ถึงแก่กรรม การหมั้นนั้นก็ยุติลงเนื่องจากพระองค์และดานิโลที่ 1 เจ้าชายแห่งมอนเตเนโกรมิได้มีใจให้กันแต่อย่างใด พระองค์ทรงเติบโตมาในแบบของผู้ดีชั้นสูงของยุโรป เรียนรู้วัฒนธรรมและประเพณีของยุโรปจนชำนาญ แต่พระองค์ก็ยังทรงไม่สามารถอ่านหนังสือออก พระองค์ถูกส่งไปเรียนในตรีเยสเต พระองค์ทรงสามารถอ่านออกเขียนได้ในเวลาไม่นานก่อนจะย้ายไปปารีส
== อภิเษกสมรส ==
มิเลนา วูโกติชทรงเข้าพระราชพิธีอภิเษกสมรสกับ พระเจ้านิกอลาที่ 1 แห่งมอนเตเนโกร ในเดือนพฤศจิกายน 2403 มิเลนา วูโกติซ รับพระราชทานพระอิสริยยศ เจ้าหญิงพระชายาแห่งมอนเตเนโกร จนกระทั่งพระราชสวามีขึ้นครองราชย์เป็นพระมหากษัตริย์ มิเลนา วูโกติซ จึงเป็น สมเด็จพระราชินีมิเลนาแห่งมเนเตเนโกร ทั้งคู่ มีพระราชบุตรถึง 12 พระองค์ ดังนี้
เจ้าหญิงซอร์กาแห่งมอนเตเนโกร
เจ้าหญิงมิลิตซาแห่งมอนเตเนโกร
เจ้าหญิงอนัสตาเซียแห่งมอนเตเนโกร
เจ้าหญิงมาลิกาแห่งมอนเตเนโกร
เจ้าชายดานิโล มกุฎราชกุมารแห่งมอนเตเนโกร
เอเลนาแห่งมอนเตเนโกร สมเด็จพระราชินีแห่งอิตาลี
เจ้าหญิงอันนาแห่งมอนเตเนโกร
เจ้าหญิงโซเฟียแห่งมอนเตเนโกร
เจ้าชายมิครอฟแห่งมอนเตเนโกร
เจ้าหญิงซาเนียแห่งมอนเตเนโกร
เจ้าหญิงวีเยราแห่งมอนเตเนโกร
เจ้าชายปีเตอร์แห่งมอนเตเนโกร
== บั้นปลายพระชนม์ชีพ ==

สมเด็จพระราชินีมิเลนา ทรงดำรงพระชนม์ชีพแบบเรียบง่าย ถึงแม้ประเทศนั้นกำลังต่อต้านราชวงศ์ จนเกิดการปฏิวัติมอนเตเนโกรเข้าสู่ระบอบประธานาธิบดี และพระองค์กับพระราชสวามี จึงเป็นพระมหากษัตริย์และสมเด็จพระราชินีแห่งมอนเตเนโกรเพียง 2 พระองค์เท่านั้น พระองค์และพระราชสวามีเคยเสด็จพระราชดำเนินเยือนอิสตันบูล ตามคำกราบบังคมทูลเชิญของ สุลต่านอับดุล ฮามิดที่ 2 ในปี 2422 ซึ่งถือเป็นพระราชวงศ์ต่างประเทศเพียงไม่กี่พระองค์เท่านั้น ที่มีโอกาสได้เสด็จไปนครแห่งนี้ จนกระทั่งมอนเตเนโกรถูกผนวกเข้ากับเซอร์เบีย ในปี 2461 พระบรมวงศ่นุวงศ์แห่งมอนเตเนโกรต้องเสด็จพระราชดำเนิน/เสด็จออกจากประเทศซึ่งพระองค์แลพระราชสวามีเสด็จสวรรคตลงในประเทศฝรั่งเศส พระบรมศพของพระองค์และพระราชสวามีถูกฝังในซานโรเม เมืองทางตอนใต้ของอิตาลี
== อ้างอิง ==
Houston, Marco,  Nikola & Milena: King and Queen of the Black Mountain, Leppi publications, 
บุคคลที่เกิดในปี พ.ศ. 2391
บุคคลที่เสียชีวิตในปี พ.ศ. 2466
ราชวงศ์มอนเตเนโกร 
ราชินีแห่งมอนเตเนโกร
สมเด็จพระราชินี
เจ้าหญิงมอนเตเนโกร
พระเจ้านิกอลาที่ 1 แห่งมอนเตเนโกร
เทศบาลนครมาริบอร์

เทศบาลนครมาริบอร์ (Mestna občina Maribor) หรือ นครมาริบอร์ เป็นหนึ่งในสิบเอ็ดเทศบาลนครในสโลวีเนีย ศูนย์กลางการปกครองคือมาริบอร์ เมืองที่ใหญ่เป็นอันดับสองในสโลวีเนีย จำนวนประชากรในเขตเทศบาลเมืองคือ 111,079 คน ในปี 2017
== อ้างอิง ==
== ดูเพิ่ม ==
มาริบอร์
วาเหคุรุ

วาเหคุรู หรือ วาเฮ่คุรุ (वाहेगुरू; วา-เฮ-กุ-รู) หรือ วาหิคุรู (ਵਾਹਿਗੁਰੂ) เป็นพระนามของพระเป็นเจ้าสูงสุด ผู้ทรงอำนาจ พระวิญญาณบริสุทธิ์อันเป็นที่เคารพ และเป็นพระผู้สร้างในความเชื่อของศาสนาซิกข์
วาหิคุรุ ตามเอกสารของซิกข์ระบุว่าประกอบมาจากคำว่า วาเห (vāhe) แปลว่า "อัศจรรย์", คุ  (gu) แปลว่า "ความมืดมิด" และ รู (ru) แปลว่า "แสงสว่าง" ซึ่งรวมกันแปลได้ความว่า ท่านผู้สูงส่งผู้อัศจรรย์ ผู้ขจัดความมืดมิดคือความเขลา และนำพาความสว่างแห่งสัจธรรมและการตื่นรู้
วาหิคุรุยังถือเป็นมนตร์หลักอีกบทของซิกข์ที่เรียกว่า "คุรมนตร์" (gurmantra)
== ดูเพิ่ม ==
เอกองการ์
ศาสนาซิกข์
พระเป็นเจ้า
เทศบาลนครแซลิแย

เทศบาลนครแซลิแย (Mestna občina Celje) เป็นหนึ่งในสิบเอ็ดเมืองเทศบาลในสโลวีเนีย มีศูนย์กลางคือเมืองแซลิแยซึ่งเป็นศูนย์กลางของภูมิภาคสตีเรีย
== อ้างอิง ==
แซลิแย
เทศบาลนครลูบลิยานา

เทศบาลนครลูบลิยานา (Mestna občina Ljubljana) หรือ นครลูบลิยานา เป็นหนึ่งในสิบเอ็ดเทศบาลนครในสโลวีเนีย ศูนย์กลางการปกครองคือลูบลิยานาซึ่งเป็นเมืองที่ใหญ่ที่สุดและเมืองหลวงของสโลวีเนีย
== อ้างอิง ==
ลูบลิยานา
ตุซลา

ตุซลา (Tuzla) เป็นเมืองใหญ่อันดับสามของบอสเนียและเฮอร์เซโกวีนาและเป็นศูนย์กลางการปกครองของรัฐตุซลาในสหพันธรัฐบอสเนียและเฮอร์เซโกวีนา ในปี 2013 มีประชากร 110,979 คน
ตุซลาเป็นศูนย์กลางเศรษฐกิจ วัฒนธรรม การศึกษา สุขภาพ และการท่องเที่ยวของภาคตะวันออกเฉียงเหนือของบอสเนีย เป็นศูนย์การศึกษาและเป็นที่ตั้งของมหาวิทยาลัยสองแห่ง นอกจากนี้ยังเป็นเครื่องจักรอุตสาหกรรมหลักและเป็นหนึ่งในฐานเศรษฐกิจที่แข็งแกร่งของบอสเนีย พร้อมด้วยภาคอุตสาหกรรมที่หลากหลาย รวมถึงภาคบริการที่ขยายตัวเนื่องจากการท่องเที่ยวทะเลสาบน้ำเค็มเมืองตุซลาเป็นที่ตั้งของทะเลสาบน้ำเค็มเพียงแห่งเดียวในยุโรปซึ่งเป็นส่วนหนึ่งของสวนสาธารณะกลางและมีผู้คนมากกว่า 350,000 คนเข้าเยี่ยมชมชายฝั่งทุกปี
ในบอสเนียและเฮอร์เซโกวีนา ตุซลายังได้รับการยกย่องให้เป็นหนึ่งในเมืองที่มีความหลากหลายทางวัฒนธรรมมากที่สุดในประเทศ และยังเก็บการเป็นพหุนิยมของเมืองตลอดสงครามบอสเนียทั้งก่อนและหลัง มีทั้งชาวบอสเนีย เซอร์เบีย โครแอต และชาวยิวบอสเนียส่วนน้อย พำนักอยู่ที่ตุซลา
== อ้างอิง ==
เมืองในประเทศบอสเนียและเฮอร์เซโกวีนา
แม่น้ำซัสควีแฮนนา

แม่น้ำซัสควีแฮนนา (Susquehanna River) เป็นแม่น้ำสายสำคัญทางตะวันออกเฉียงเหนือและตอนกลางของแอตแลนติกสหรัฐ มีความยาว   เป็นแม่น้ำสายยาวที่สุดทางชายฝั่งทิศตะวันออกของสหรัฐที่ไหลลงสู่มหาสมุทรแอตแลนติก มีลุ่มน้ำใหญ่เป็นอันดับ 16 ของแม่น้ำในสหรัฐ และเป็นแม่น้ำสายยาวที่สุดในช่วงต้นศตวรรษที่ 21 ของแผ่นดินสหรัฐที่ไม่มีการสัญจรโดยเรือการค้า
==อ้างอิง==
ซัสควีแฮนนา
ซัสควีแฮนนา
ซัสควีแฮนนา
ซีหนิง

ซีหนิง (s=; ཟི་ལིང་། Ziling) เป็นเมืองหลวงของมณฑลชิงไห่ในทางตะวันตกของประเทศจีน และเมืองที่ใหญ่ที่สุดบนที่ราบสูงทิเบต จากการสำรวจสำมะโนประชากในรปี 2020 ซีหนิงมีประชากร 2,467,965 คน โดยอาศัยอยู่ในตัวเมือง 1,954,795 คน ซึ่งประกอบด้วย 5 เขต
เมืองนี้เป็นศูนย์กลางการค้าตามเส้นทางสายไหมเหนือทางเหอชีมานานกว่า 2,000 ปีและเป็นที่มั่นของราชวงศ์ฮั่น สุย ถัง และซ่ง เพื่อต่อต้านการโจมตีของชนเผ่าเร่ร่อนจากตะวันตก แม้ว่าจะเป็นส่วนหนึ่งของมณฑลกานซู่มานาน แต่ซีหนิงก็ได้เพิ่มลงในมณฑลชิงไห่ในปี  ซีหนิงถือเป็นสถานที่สำคัญทางศาสนาสำหรับชาวมุสลิมและชาวพุทธเนื่องจากมีมัสยิดตงกวนและวัดถาเอ่อร์ เมืองนี้ตั้งอยู่ในหุบเขาแม่น้ำหวงฉุ่ยและเนื่องจากความสูงทำให้มีภูมิอากาศแบบกึ่งแห้งแล้งที่เย็นสบาย มีการเชื่อมต่อโดยรถไฟไปยังลาซา ทิเบต และเชื่อมต่อด้วยรถไฟความเร็วสูงไปยังหลานโจวและอุรุมชี
== ภูมิอากาศ ==
== อ้างอิง ==
== แหล่งข้อมูลอื่น ==
Xining Government Website 
นครในมณฑลชิงไห่
เมืองหลวงของมณฑลในประเทศจีน
แม่น้ำหวงฉุ่ย

แม่น้ำหวงฉุ่ย เป็นแม่น้ำในมณฑลชิงไห่และกานซู่เป็นสาขาของแม่น้ำเหลือง มีความยาว  และพื้นที่ลุ่มน้ำ 
== อ้างอิง ==
หวงฉุ่ย
ขบวนการจ้าวสรรพสัตว์จูโอเจอร์

redirect ขบวนการจ้าวสรรพสัตว์ จูโอเจอร์
ซะอด์ อิบน์ อะบี วักกอศ

ซะอด์ อิบน์ อะบี วักกอศ (سعد بن أبي وقاص) เป็นหนึ่งในผู้ติดตามของศาสดามุฮัมมัด เขาเป็นคนที่สามหรือสี่ที่เข้ารับอิสลามตอนอายุ 17 ปี และเป็นที่รู้จักจากการเป็นแม่ทัพในสงครามกอดีซียะฮ์แล้วครอบครองเปอร์เซียใน ค.ศ. 636 และดำเนินทางการทูตที่ประเทศจีนในปี ค.ศ. 651
==ประวัติ==
===ครอบครัว===
เขาเกิดใน ค.ศ. 595 ที่มักกะฮ์ พ่อของเขาชื่อ อะบู วักกอศ มะลิก อิบน์ อุฮัยบ์ อิบน์ อับดุลมะนาฟ อิบน์ ซุฮเราะฮ์จากกลุ่มบนูซุฮเราะฮ์ของเผ่ากุเรช โดยที่พ่อของเขาเป็นลุงทางฝั่งพ่อของอะมีนะฮ์ บินต์ วะฮับ ผู้เป็นแม่ของมุฮัมมัด แม่ของซะอด์ชื่อ ฮัมนะฮ์ บินต์ ซุฟยาน อิบน์ อุมัยยะฮ์ อิบน์ อับดุลชาม อิบน์ อับดุลมะนาฟ
===ในสมัยศาสดามุฮัมมัด (ค.ศ. 610–632)===
====เข้ารับอิสลาม====
เขาเป็นหนึ่งในกลุ่มคนแรกที่เข้ารับอิสลาม แต่นั่นทำให้แม่ของเขาโมโหมาก แล้วสาบานว่าจะไม่กินหรือดื่มเป็นเวลาหลายวันจนกว่าเธอจะตายหรือให้เขาออกจากศาสนาอิสลาม หลังจากนั้นซะอด์ได้กล่าวว่า 'โอ้อุมามะฮ์! ในใจของฉันรักเธอมาก แต่ความรักต่ออัลลอฮ์และศาสดานั้นแข็งแรงกว่า ขอสาบานต่ออัลลอฮ์ ถ้าเธอมีวิญญาณอยู่ 1,000 ร่าง โดยแต่ละร่างจะแยกออกจากกัน ฉันจะไม่ละทิ้งศาสนาเพื่ออะไรทั้งสิ้น'' เมื่อเธอได้ยินเช่นนั้นเธอจึงเริ่มกินหรือดื่มต่อไป
====สงคราม====

ใน ค.ศ. 614 กลุ่มของชาวมุสลิมกำลังเดินขึ้นเขาเพื่อละหมาดกับมุฮัมมัด ในขณะที่พวกบูชาเทวรูปหลายองค์เริ่มก่อกวนและสู้กับพวกเขา ซะอด์จึงต่อสู้กับพวกเขาจนมีการหลั่งเลือด จึงมีรายงานว่าเขาเป็นมุสลิมคนแรกที่หลั่งเลือดในนามของอิสลาม
 
เขาเข้าร่วมสงครามบะดัรพร้อมกับอุมัยร์ น้องชายของเขา ที่ตอนแรกถูกปฏิเสธไม่ให้เข้าสงครามซึ่งทำให้เขาดิ้นรนและร้องไห้ แล้วมุฮัมมัดยอมให้เขาเข้าร่วมสงครามจนกลายเป็นหนึ่งในสิบสี่ผู้พลีชีพในสงครามและซะอด์ต้องกลับมะดีนะฮ์คนเดียว และในสงครามอุฮุด เขาเป็นพลธนูที่อยู่บนภูเขาพร้อมกับซัยด์, ซะอีบ และคนอื่นที่ยังคงตั้งมั่น ถึงแม้ว่าชาวมุสลิมบางคนเริ่มลงจากภูเขาเพื่อเก็บทรัพย์สิน
===ในสมัยเคาะลีฟะฮ์อุมัร (ค.ศ. 634–644)===
เขาเป็นหนึ่งในกลุ่มคนที่สร้างเมืองกุฟะฮ์ในประเทศอิรัก และเป็นแม่ทัพที่ต่อสู้กับทหารจักรวรรดิแซสซานิดในสงครามกอดีซียะฮ์และสงครามนะฮาวันด์ หลังจากนั้น เขามีอาชีพเป็นผู้ว่าราชการของเมืองกูฟะฮ์และเนจด์
===ในสมัยเคาะลีฟะฮ์อุสมาน (ค.ศ. 644–656)===
มีรายงานจากชาวมุสลิมในจีนว่าซะอด์เดินทางมาที่ประเทศจีนใน ค.ศ. 650 ช่วงสมัยจักรพรรดิถังเกาจง และมีมัสยิดในลัลโมนีร์ฮัตของประเทศบังกลาเทศ ที่มีประวัติว่าซะอด์เป็นผู้ดำเนินการสร้างใน ค.ศ. 648 และมักเรียกว่ามัสยิดอะบูอักกอศ
===ในสมัยมุอาวิยะฮ์ ค.ศ. 661–674===
เขามีชีวิตอยู่นานกว่าสิบคนที่ประเสริฐ โดยมีฐานะร่ำรวย แล้วเสียชีวิตตอนอายุ 80 ปี ประมาณปีค.ศ. 674
==ดูเพิ่ม==
มุมมองเศาะฮาบะฮ์ของนิกายซุนนี
จักรพรรดิถังเกาจง
==อ้างอิง==
===สารานุกรม===
==แหล่งข้อมูลอื่น==
Sahaba.net: Sa`d ibn Abî Waqâs
https://web.archive.org/web/20051031062214/http://www.alinaam.org.za/fazaail/umar.html
http://www.muslimaccess.com/sunnah/seerah/10a.htm
บะนูซุฮ์เราะฮ์
ราชวงศ์ถัง
ศาสนาอิสลามในประเทศจีน
ตัวละครในเรื่องชอฮ์นอเม
ชาวมุสลิมในคริสต์ศตวรรษที่ 7
บาทโฮฟกัสไทน์

บาทโฮฟกัสไทน์ (Bad Hofgastein) เป็นเมืองชนบทในรัฐซัลทซ์บวร์ค ประเทศออสเตรีย เป็นเมืองการค้าและเมืองสปาในหุบเขากัสไทน์ในเทือกเขาแอลป์ และเป็นยังสถานตากอากาศสกีขนาดใหญ่
==อ้างอิง==
เมืองในรัฐซัลทซ์บวร์ค
เปตาร์ วูกอติช

เปตาร์ วูกอติช (Petar Vukotić; พ.ศ. 2369–2450) เป็นพ่อค้าและทหารผ่านศึกชาวมอนเตเนโกร เป็นพระราชบิดาใน สมเด็จพระราชินีมิเลนาแห่งมอนเตเนโกร โดยเขาเป็นเศรษฐีที่ดินรายใหญ่ของประเทศและยังเป็นสหายคนสนิทกับ ดานิโลที่ 1 เจ้าชายแห่งมอนเตเนโกร พระปิตุลาใน พระเจ้านิกอลาที่ 1 แห่งมอนเตเนโกร โดยเปรตานั้นมีทรัพย์สมบัติมากมาย หากจะขนย้ายถ่ายเท ต้องนำเรือใหญ่จำนวน 6 ลำ มาบรรทุก ด้วยการเป็นพ่อค้าและเศรษฐีมีเงินนี่เอง ทำให้เขาและราชวงศ์มอนเตเนโกรสนิทกันพอสมควรและด้วยเป็นสหายในดานิโลที่ 1 เจ้าชายแห่งมอนเตเนโกรมาก่อนแล้ว การที่ลูกสาวของเขา อภิเษกสมรสกับ พระเจ้านิกอลาที่ 1 แห่งมอนเตเนโกร หรือพระอิสริยยศขณะนั้น เจ้าชายนิกอลา เจ้าชายแห่งมอนเตเนโกร จึงไม่ใช่เรื่องยาก
เปตาร์ วูกอติช ถึงแก่กรรมลงด้วยอายุ 81 ปี
== อ้างอิง ==
Houston, Marco,  Nikola & Milena: King and Queen of the Black Mountain, Leppi publications,
บาลิงเงิน

บาลิงเงิน (Balingen) เป็นเมืองชนบทในรัฐบาเดิน-เวือร์ทเทิมแบร์ค ทางตอนใต้ของประเทศเยอรมนี ตั้งอยู่ทางใต้ของนครชตุทการ์ทไปราว 76 กิโลเมตร
==แหล่งข้อมูลอื่น==
Official website
คาร์ลไฮนทซ์ ชต็อคเฮาเซิน

คาร์ลไฮนทซ์ ชต็อคเฮาเซิน (Karlheinz Stockhausen) เป็นนักแต่งเพลงชาวเยอรมัน ได้รับการยอมรับจากเหล่านักวิจารณ์ว่าเป็นหนึ่งในนักแต่งเพลงที่โดดเด่นที่สุดในคริสต์ศตวรรษที่ 20 และ 21 เขาเป็นผู้บุกเบิกดนตรีแนวอิเล็กทรอนิกส์ โดยเป็นนักแต่งเพลงคนแรกที่พิมพ์โน้ตเพลงอิเล็กทรอนิกส์ในรูปแบบแผนภูมิ
ชต็อคเฮาเซินเกิดที่หมู่บ้านเมิดราท (Mödrath) ใกล้กับนครโคโลญ จบการศึกษาจากสถาบันดนตรีโคโลญ (Hochschule für Musik Köln) และมหาวิทยาลัยโคโลญ ต่อมาได้เข้าศึกษากับออลีวีเย แมซีย็อง และแวร์เนอร์ ไมเออร์-เอ็พเพลอร์ ที่มหาวิทยาลัยบ็อน และในฐานะบุคลากรแถวหน้าที่โรงเรียนดาร์มชตัท บทเพลงและทฤษฎีของเขาเริ่มมีอิทธิพลแพร่หลาย ไม่เพียงแค่ในศาสตร์การดนตรีเท่านั้น แต่ยังรวมถึงดนตรีแนวแจ๊สและเพลงสมัยนิยมอื่น ๆ เพลงที่เขาแต่งมีตั้งแต่เพลงสำหรับกล่องดนตรี เพลงสำหรับวงออร์เคสตรา ไปจนถึงเพลงสำหรับละครอุปรากร
ตลอดหกทศวรรษในวิชาชีพนี้ เขาแต่งเพลงไปมากกว่า 360 เพลง ผลงานของเขาเป็นที่แหวกแนวจากคติดั้งเดิมเสมอ ผลงานที่มีชื่อเสียงของเขามีทั้ง คลาเวียร์ชตึคเคอ (Klavierstücke) ซึ่งเป็นเปียโนสิบเก้าบท, ค็อนทรา-พุงค์เทอ (Kontra-Punkte) ที่ประกอบด้วยเครื่องดนตรีอิเล็กทรอนิกส์สิบอย่าง, กรุพเพิน (Gruppen) สำหรับวงออร์เคสตราสามวง เป็นต้น
ชต็อคเฮาเซินเคยให้สัมภาษณ์ต่อหนังสือพิมพ์เยอรมัน ดีไซท์ ว่าเขาเกิดและได้รับการศึกษาที่ดาวซิริอุส ชต็อคเฮาเซินเสียชีวิตขณะมีอายุ 79 ปีเมื่อวันที่ 5 ธันวาคม ค.ศ. 2007 ที่หมู่บ้านเคือร์เทิน ประเทศเยอรมนี
==แหล่งข้อมูลอื่น==
Stockhausen – full CD editions
นักดนตรีชาวเยอรมัน
บุคคลจากรัฐนอร์ทไรน์-เว็สท์ฟาเลิน
ศิษย์เก่าจากมหาวิทยาลัยโคโลญ
ศิษย์เก่าจากมหาวิทยาลัยบ็อน
เปตาร์ ออร์ลันดิช

เปตาร์ ออร์ลันดิช (Petar Orlandić / Петар Орландић; 6 สิงหาคม ค.ศ. 1990 —) เป็นนักฟุตบอลชาวมอนเตเนโกร เขาเคยเล่นให้กับทีมสโมสรฟุตบอลสุโขทัยในไทยลีกในช่วงปี ค.ศ. 2019 ปัจจุบันเล่นตำแหน่งกองหน้าให้กับสโมสรเซตาในมอนเตเนกรินเฟิสต์ลีกของประเทศมอนเตเนโกร
== อ้างอิง ==
== แหล่งข้อมูลอื่น ==
นักฟุตบอลชาวมอนเตเนโกร
กองหน้าฟุตบอล
ผู้เล่นสโมสรฟุตบอลสุโขทัย
ผู้เล่นในไทยลีก
ผู้เล่นในไชนาลีกวัน
นักฟุตบอลเรดสตาร์เบลเกรด
บุคคลจากพอดกอรีตซา